LV Eiropas Savienības Oficiālais Vēstnesis L 230/6

KOMISIJAS REGULA (EK) Nr. 1022/2007

(2007. gada 31. augusts),

ar kuru atklāj izvešanas atļauju [eksporta licenču] piešķiršanas procedūru attiecībā uz sieru, kas atbilstīgi dažām VVTT kvotām 2008. gadā paredzēts izvešanai uz Amerikas Savienotajām Valstīm, un ar kuru atkāpjas no Regulas (EK) Nr. 1282/2006, ar ko nosaka īpašus sīki izstrādātus noteikumus par to, kā piemērot Padomes Regulu (EK) Nr. 1255/1999 attiecībā uz piena un piena produktu eksporta licencēm un eksporta kompensācijām

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju (1), un jo īpaši tās 30. panta 1. punktu,

tā kā:

(1) Komisijas Regulas (EK) Nr. 1282/2006 (2) III nodaļas 2. iedaļā paredzēts, ka izvešanas atļaujas dažiem siera veidiem, ko eksportē uz Amerikas Savienotajām Valstīm (ASV) kā daļu no kvotām atbilstīgi daudzpusējās tirdzniecības sarunās noslēgtajiem nolīgumiem, var piešķirt saskaņā ar īpašu procedūru, kurā var izraudzīties vēlamos importētājus ASV.

(2) Šāda procedūra jāatklāj 2008. gada izvedumiem, un jānosaka ar to saistītie papildu noteikumi.

(3) Izvedumu pārvaldībai ASV kompetentās iestādes nošķir papildu kvotas, kas Eiropas Kopienai piešķirtas saskaņā ar Urugvajas sarunu kārtu, un kvotas, kuras piešķirtas Tokijas sarunu kārtā. Izvešanas atļaujas jāpiešķir, ņemot vērā šo produktu atbilstību minētajai ASV kvotai, kuras apraksts ir Amerikas Savienoto Valstu Saskaņotajā tarifu plānā.

(4) Lai izvestu maksimālu daudzumu atbilstīgi kvotām, par kurām ir mērena interese, jāatļauj visu kvotas daudzumu aptveroši pieteikumi.

(5) Lai Bulgārijas un Rumānijas uzņēmēji varētu pielāgoties Kopienas sistēmai, ir jānosaka pārejas pasākumi 2008. kvotas gadam attiecībā uz šajās dalībvalstīs iesniegtajiem izvešanas atļauju pieteikumiem.

(6) Pārejas noteikumus piemēro kritērijam par pagātnē veiktu eksportu un kritērijam par filiālēm.

(7) Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,

IR PIEŅĒMUSI ŠO REGULU.

1. pants

Izvešanas atļaujas produktiem, kuru KN kods ir 0406 un kuri ir uzskaitīti šīs regulas I pielikumā, un kuri paredzēti izvešanai uz Amerikas Savienotajām Valstīm 2008. gadā, ievērojot Regulas (EK) Nr. 1282/2006 23. pantā minētās kvotas, izdod atbilstīgi minētās regulas III daļas 2. iedaļai un šīs regulas noteikumiem.

2. pants

1. Pieteikumus Regulas (EK) Nr. 1282/2006 24. panta minētajām atļaujām (turpmāk tekstā – “pieteikumi”) iesniedz kompetentajām iestādēm vēlākais no 2007. gada 10. līdz 14. septembrim.

2. Pieteikumus nepieņem, ja tajos nav ietverta visa informācija, kas noteikta Regulas (EK) Nr. 1282/2006 24. pantā, un ja nav pievienoti tajā minētie dokumenti.

Ja vienai un tai pašai produktu grupai, kas minēta I pielikuma 2. slejā, paredzētais daudzums ir sadalīts Urugvajas sarunu kārtas kvotā un Tokijas sarunu kārtas kvotā, atļaujas pieteikumi var attiekties tikai uz vienu no šīm kvotām, un tajos attiecīgā kvota ir norādīta, precizējot minētā pielikuma 3. slejā norādītās kvotas un grupas identifikāciju.

Regulas (EK) Nr. 1282/2006 24. pantā minēto informāciju iesniedz atbilstīgi šīs regulas II pielikumā iekļautajam paraugam.

3. Attiecībā uz I pielikumā 3. slejā ar “Tokija-22” un “Urugvaja-22” apzīmētajām kvotām pieteikums ir vismaz par 10 tonnām un nepārsniedz attiecīgās kvotas pieejamo daudzumu, kas norādīts minētā pielikuma 4. slejā.

Attiecībā uz citām I pielikumā 3. slejā norādītajām kvotām pieteikums ir vismaz par 10 tonnām un nepārsniedz 40 % no attiecīgo kvotu pieejamā daudzuma, kas norādīts minētā pielikuma 4. slejā.

4. Pieteikumus pieņem tikai tad, ja pieteikuma iesniedzēji rakstveidā apliecina, ka nav iesnieguši citus pieteikumus attiecībā uz to pašu produktu grupu, to pašu kvotu un ka viņi apņemas to nedarīt.

Ja pretendents iesniedz vairākus pieteikumus attiecībā uz to pašu produktu grupu un to pašu kvotu vienā vai vairākās dalībvalstīs, visus pretendenta pieteikumus uzskata par nederīgiem.

3. pants

1. Dalībvalstis piecu darba dienu laikā pēc pieteikumu iesniegšanas termiņa beigām paziņo Komisijai par katrā produktu grupā iesniegtajiem pieteikumiem un vajadzības gadījumā arī par I pielikumā norādītajām kvotām.

Visus paziņojumus, tostarp nulles paziņojumus, izdara, aizpildot III pielikumā iekļauto paraugveidlapu un nosūtot to pa faksu vai pa e-pastu.

2. Paziņojumā par katru grupu un vajadzības gadījumā par katru kvotu ir:

a) pieteikuma iesniedzēju saraksts;

b) daudzumi, uz ko pieteicies katrs pieteikuma iesniedzējs un kas sadalīti pēc piena produktu kombinētās nomenklatūras kodiem un pēc to koda atbilstīgi Amerikas Savienoto Valstu Saskaņotajam tarifu plānam (2007. gads);

c) pieteikuma iesniedzēja izraudzītā importētāja nosaukums un adrese.

4. pants

Saskaņā ar Regulas (EK) Nr. 1282/2006 25. pantu Komisija tūlīt paredz atļauju piešķiršanu un par to nekavējoties informē dalībvalstis vēlākais līdz 2007. gada 31. oktobrim.

Dalībvalstis piecu darba dienu laikā pēc tam, kad ir publicēti katrai grupai un vajadzības gadījumā katrai kvotai noteiktie piešķīruma koeficienti, paziņo Komisijai daudzumus, kas piešķirti katram pieteikuma iesniedzējam atbilstīgi Regulas (EK) Nr. 1282/2006 25. pantam.

Šo paziņojumu izdara, aizpildot šīs regulas IV pielikumā iekļauto veidlapas paraugu un nosūtot to pa faksu vai e-pastu.

5. pants

Pirms atļauju izdošanas vēlākais līdz 2007. gada 15. decembrim dalībvalstis pārbauda informāciju, kas paziņota saskaņā ar šīs regulas 3. pantu un Regulas (EK) Nr. 1282/2006 24. pantu.

Ja atklāj, ka uzņēmējs, kam izsniegta atļauja, sniedzis nepareizu informāciju, atļauju anulē un drošības naudu neatmaksā. Dalībvalstis par to nekavējoties paziņo Komisijai.

6. pants

Atkāpjoties no Regulas (EK) Nr. 1282/2006 24. panta 3. punkta, attiecībā uz 2008. kvotas gadu pieteikumu iesniedzēji, kuri reģistrēti Rumānijā un Bulgārijā un kuri pieteikumus iesniedz valstī, kurā tie reģistrēti, var pretendēt uz atļaujām, ja ievēroti šādi nosacījumi:

a) dalībvalsts kompetentajai iestādei, kurā tiek iesniegts pieteikums, ir iesniegti dokumenti, kas pierāda, ka uzņēmēji ir bijuši reģistrēti vismaz trīs gadus Bulgārijā un Rumānijā un ir eksportējuši uz Amerikas Savienotajām Valstīm preces ar KN kodu 0406 vismaz kādā no pēdējiem trīs kalendāra gadiem pirms atļaujas pieteikuma iesniegšanas;

b) dalībvalsts kompetentajām iestādēm, kurā pieteikums ir iesniegts, ir iesniegts rakstisks apliecinājums, apņemoties uzsākt procedūru, ar kuru izveido filiāli Amerikas Savienotajās Valstīs.

7. pants

Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs. Briselē, 2007. gada 31. augustā Komisijas vārdā — Komisijas locekle Mariann FISCHER BOEL

(1) OV L 160, 26.6.1999., 48. lpp. Regulā jaunākie grozījumi izdarīti ar Regulu (EK) Nr. 1913/2005 (OV L 307, 25.11.2005., 2. lpp.).

(2) OV L 234, 29.8.2006., 4. lpp. Regulā jaunākie grozījumi izdarīti ar Regulu (EK) Nr. 532/2007 (OV L 125, 15.5.2007., 7. lpp.).

I PIELIKUMS Sieri, kurus atbilstīgi dažām VVTT kvotām, 2007. gadā paredzēts izvest uz Amerikas Savienotajām Valstīm Regulas (EK) Nr. 1282/2006 III daļas 2. sadaļa un Regula (EK) Nr. 1022/2007 Grupas identifikācija atbilstīgi Amerikas Savienoto Valstu Saskaņotā tarifu plāna 4. nodaļas papildpiezīmēm Grupa un kvota 2008. gadā pieejamais daudzums Piezīme Grupa Tonnas (1) (2) (3) (4) 16 Nav īpašu noteikumu (NSPF) Tokija-16 908,877 Urugvaja-16 3 446,000 17 Zilais siers (Blue mould) 17 350,000 18 Čedara siers (Cheddar) 18 1 050,000 20 Edamas/Gaudas siers (Edam/Gouda) 20 1 100,000 21 Itālijas tipa siers (Italian type) 21 2 025,000 22 Šveices vai Ementāles siers bez acojuma Tokyo-22 393,006 Urugvaja-22 380,000 25 Šveices vai Ementāles siers ar acojumu Tokija-25 4 003,172 Urugvaja-25 2 420,000

II PIELIKUMS Informācija atbilstīgi Regulas (EK) Nr. 1282/2006 24. pantam

III PIELIKUMS Regulas (EK) Nr. 1282/2006 3. pantā prasītā informācija Paredzēts nosūtīšanai pa faksu: + 32 2 295 3310 vai e-pastu: AGRI-MILK-USA@ec.europa.eu